56. ΒΑΣΙΛΙΚΟΝ ΔΙΑΤΑΓΜΑ της 9/11 Φεβρ. 1950 Περί συμπληρώσεως της περί τελών χαρτοσήμου Νομοθεσίας. Έχοντες υπ’ όψιν την παρ. 2 του άρθρ. 6 του υπ’ αριθ. 1014/1946 Α. Νόμου «περί τροποποιήσεως των διατάξεων του κώδικος φορολογίας καθαρών προσόδων κλπ.», προτάσει των Ημετέρων του Προέδρου της Κυβερνήσεως και των Υπουργών επί των Οικονομικών και της Δικαιοσύνης κατόπιν και της υπ’ αριθ. 45/1950 συμφώνου γνωμοδοτήσεως του Συμβουλίου της Επικρατείας, απεφασίσαμεν και διατάσσομεν. Άρθρον μόνον.-1.Προκειμένου περί του κατά τον Α.Ν. 660/1937 «περί φόρου επί του κύκλου εργασιών», ως ούτος ετροποποιήθη και συνεπληρώθη, φόρου επί του κύκλου των εργασιών, εφ’ όσον κατά τας κειμένας διατάξεις ο φόρος ούτος επιρρίπτεται ή δύναται να επιρρίπτεται εις τον αντισυμβαλλόμενον, δεν οφείλεται τέλος χαρτοσήμου κατά την καταβολήν του φόρου τούτου εις το Δημόσιον Ταμείον. 2.Τα εν τη προηγουμένη παραγράφω εφαρμόζονται αναλόγως και προκειμένου περί του κατά τον Ν. 2194/1920, «περί μεταρρυθμίσεως κειμένων τινών φόρων επί της κυκλοφορίας κινητών αξιών και επί ασφαλίστρων», ως ούτος ετροποποιήθη, φόρου επί των ασφαλίστρων, εφ’ όσον ο φόρος ούτος κατά τας κειμένας διατάξεις επιρρίπτεται ή δύναται να επιρρίπτεται εις τον ασφαλιζόμενον. Σελ. 95 Κώδικας Τελών Χαρτοσήμου 28.Α.α.56 3.Αι διατάξεις του εδαφ. α΄ της παρ. 1 του άρθρ. 18 του Δ. της 28 Ιουλ. 1931 «περί κώδικος των νόμων περί τελών χαρτοσήμου», ως αύτη αντικατεστάθη δια του άρθρου πρώτου του Β.Δ. της 12 Σεπτ. 1949 «περί τροποποιήσεως και συμπληρώσεως των διατάξεων περί τελών χαρτοσήμου», δεν εφαρμόζονται προκειμένου περί των χονδρικής πωλήσεως λαχανοπωροπωλών. Προφανώς πρόκειται περί του εδαφ. α΄ της παρ. 12 του άρθρ. 18, προτού αντικατασταθή προσφάτως, ήτις αφεώρα την χαρτοσήμανσιν τιμολογίων. Το νεώτερον περί τούτων άρθρ. 15δ΄ δεν περιλαμβάνει την εξαίρεσιν ταύτην. 4.Η ισχύς του παρόντος άρχεται από της δια της Εφημερίδος της Κυβερνήσεως δημοσιεύσεώς του. 